Poštovane ravnateljice / poštovani ravnatelji,

obavještavamo vas da su 30. rujna 2026., u 13,00 sati, na internetskoj stranici Grada Zagreba, www.zagreb.hr, objavljeni natječaji za dodjelu Stipendija Grada Zagreba učenicima za školsku godinu 2026./2027.:

1) Stipendija Grada Zagreba za izvrsnost 
2) Stipendija Grada Zagreba za učenike i studente koji se obrazuju za deficitarna zanimanja
3) Stipendija Grada Zagreba za učenike i studente s invaliditetom 
4) Stipendija Grada Zagreba za učenike i studente na temelju socioekonomskog statusa 
5) Stipendija Grada Zagreba za učenike i studente pripadnike romske nacionalne manjine 

Poveznica na Listu deficitarnih zanimanja na području Grada Zagreba za školsku i akademsku godinu 2026./2027.: https://www.zagreb.hr/UserDocsImages/Stipendije%20natje%C4%8Daj/Lista%20deficitarnih%20zanimanja%20za%202026_2027%20godinu.pdf

Molimo vas da informaciju o natječajima proslijedite učenicama i učenicima vaših škola koji ispunjavaju propisane uvjete, kako bi se mogli prijaviti na neki od natječaja. 

Rok za predaju prijava je 29. listopada 2026. do 13,00 sati. 

Za provedbu Natječaja razvijen je sustav prijave putem aplikacije eStipendije.
Kandidatkinje i kandidati aplikaciji mogu pristupiti putem online servisa za građane preko portala ePisarnica Grada Zagreba odabirom usluge „e-Stipendije“ na sljedećoj poveznici: https://e-pisarnica.zagreb.hr/ePisarnica/#/

[bookmark: _Hlk146781052]Prijave poslane zemaljskom poštom ili elektroničkom poštom (e-mailom) ili dostavljene osobno u papirnatom obliku neće se uzimati u obzir. Video koji pokazuje postupak prijave kroz aplikaciju eStipendije možete pogledati na poveznici https://youtu.be/gUqEgWANfiQ

Poveznica za najčešća pitanja i odgovore: 
https://www.zagreb.hr/najcesca-pitanja-i-odgovori/181644

Budući da neki od učenika zagrebačkih srednjih škola ne raspolažu potrebnom informatičkom opremom, molimo vas da im pružite potporu prilikom prijave te im u svojim školama osigurate mogućnost online prijave putem školske informatičke opreme i osoblja.

Za učenike će biti organizirana  i dodatna dežurstva za pomoć pri prijavi na natječaj i to 17. i 24. listopada 2026. u vremenu od 9:00 do 15:00 sati u:

· Tehničkoj školi Ruđera Boškovića, Getaldićeva ulica 4
· Strojarskoj tehničkoj školi Frana Bošnjakovića, Konavoska ulica 2

te od ponedjeljka, 26. listopada do srijede, 28. listopada 2026., u prizemlju zgrade gradske uprave, Trg Stjepana Radića 1, i to
· 26. i 27. listopada  2026. od 9:00 do 15:00 sati
· 28. listopada 2026. od 9:00 do 14:00 sati.

Skrećemo pozornost učenicima i njihovim roditeljima/skrbnicima da prilikom dolaska na mjesta dežurstva obavezno sa sobom moraju imati vjerodajnicu za korištenje sustava eGrađani. Prijava na natječaj, u protivnom, nije moguća.
 
Za korištenje sustava eGrađani potrebno je posjedovati jednu od vjerodajnica. U slučaju da prijavitelj ne posjeduje vjerodajnicu (npr. token banke) može ju, bez plaćanja naknade, zatražiti u poslovnicama FINA-e.
 
Link popis i vrsta prihvatljivih vjerodajnica dostupan je na poveznici: https://gov.hr/hr/lista-prihvacenih-vjerodajnica/1792


Ističemo da je za svaku od Stipendija u tekstu Natječaja propisana dokumentacija koju je za prijavu potrebno unaprijed pripremiti i donijeti na mjesto dežurstva.

Prilikom dolaska na mjesta dežurstva, prijavitelji moraju donijeti vjerodajnicu (punoljetni učenik za sebe, a za maloljetnog učenika zakonski zastupnik vlastitu vjerodajnicu).



